شەفەق نیوز/ دەیان كه‌س لە خەڵک قەزای بەلەدرووز خۆپیشانکردن لە ناڕەزایەتییگ لەوەر نەوین خزمەتگوزاری ئاو و کەهرەبا لە ناوچەیل ''دور مەنەلی'' ک دانیشتوەیلی کوردن لە مەنەلی بار کریانە.
سەرچەوەیگ خۆجێی ئەرا ئاژانس شەفەق نیوز وت: خەڵک دوور مەنەلی ری بەعقوبە- بەلەدرووز بڕین جوور ناڕەزەیتیان لەبان خراوبیون ونەوین خزمەتگوزاری ئاو و کەهرەبا ئەرا چەن رووژیگ لە ناو بیدەنگی و وەپشتگووش خستن فەرمانگە و لایەنە پەیوەندیدارەگان.
سەرچەوەگە دووپاتکرد ک خەڵکەگە چادر مانگرتن ئه‌ڵدان تا ئەونە داواکاریەیلیان جیوەجی کریەێد.
جی باسە ک دوور مەنەلی دانیشتەوەیلی کوردن و رژیم وەرین لە ناحیەی مەنەلی باریانکرد ئەرا مەبەستەیل دیمۆگڕافی و لەو سیاسەتەیل تەعریبە ک وه‌راوه‌  پێکهاتەی کورد کردیادەی.
